תרבות ובידור - שיחות על אנימה עם סוס בחליפה ועוד חוויות מאייקון 2015 — Geekster
שיחות על אנימה עם סוס בחליפה ועוד חוויות מאייקון 2015
שלום חברים, זה אני יונתן עמירן, המומחה שלכם לראפ גיקי וסרטים ביזאריים. בנוסף לכתיבתי כאן בגיקסטר אני גם סוג של קומיקאי, ושבוע שעבר הייתה לי את ההזדמנות לשלב את שני העיסוקים האלה כשנשלחתי לסקר את כנס הגיקים הגדול, אייקון לשנת 2015. מצאתי צלם (חברי הקומיקאי עמית איצקר, אולי אתם מכירים אותו מתפקידו כזיו בסדרת האינטרנט הפופולארית ״משיח״) והלכתי להציק למשתתפי אייקון עם שאלות מעצבנות.
למרות היותי גיק, אף פעם לא הייתי חלק מאייקון עד השנה ואני חייב להגיד שנהניתי. כן היה חם. (עובדה שעולה מספר פעמים בסרטון, וברורה למי שמסתכל כל על הפנים שלי). אבל ההתלהבות של כולם מחגיגה של הדברים שהם אוהבים הייתה מדבקת.
נפגשתי עם קבוצה של קוספליירים של אוואטאר והאגדה של קורה שהשקיעו בפרופס, כולל הפיכת מטריה למטה של אנג (וכמובן שהתחלתי את הראיון בלקרוא לסדרה ״יצירת המופת של מ. נייט שאמלאן"), נפגשתי עם בן ובת שהתחפשו לקודמו ו-וונדה הפיות הראשיות מ״הורים גנובים״, אחת מהסדרות האהובות עלי מהילדות מה שכמובן גרם לשטף נוסטלגיה, ושיחה על הסאבטקסט האפל של הסדרה המצויירת, וגולת האירוע, שיחה עם סוס דובר אנגלית (קורין אלאל צדקה) בחליפה שהסביר לי סוף-סוף מה משמעות המושג היפני ששמעתי , כל-כך הרבה, סנפאי.
ואני חושב שהסרטון יצא לא רע, אם יורשה לי להגיד. כל האנשים שדיברתי איתם היו מאוד נחמדים וזרמו איתי, מה שעזר לבדיחות. אני מקווה לעשות משהו כזה שוב, אולי בכנס גיקי אחר. מצידי לעשות את זה בכנס הספרניות בקריית מוצקין.
Posted in מיוחד and tagged with ריאיון, סרטון, אייקון, icon, man on the street, מצחיק, הומור, פסטיבלים, פסטיבל, קומדיה, סיקור כנס.
October 6, 2015 by Yonatan Amiran.
סיקור כנס